Serviciul Federal de Securitate (FSB) al Rusiei a declarat joi că a împuşcat mortal un bărbat din Belarus care plănuia "un act de terorism" în numele Ucrainei, în regiunea Karelia din nordul Rusiei, a informat agenţia de presă rusă RIA, relatează Reuters, arată Agerpres.
FSB, fostul KGB, a declarat că "a confiscat arme şi un dispozitiv exploziv improvizat" după incident. Serviciul Federal de Securitate a afirmat că bărbatul intenţiona să arunce în aer o clădire administrativă din oraşul Oloneţ, situat la circa 250 km de graniţa cu Finlanda. "În timpul arestării, criminalul a deschis focul asupra ofiţerilor serviciilor speciale şi a fost neutralizat în timpul confruntării", a declarat FSB, citat de RIA.
Ce arată imaginile de la intervenție?
RIA a publicat înregistrări video în care mai mulţi agenţi FSB intră într-o clădire dărăpănată, neiluminată, situată într-o zonă izolată, strigând "ieşi" şi apoi trăgând. În imaginile video se poate vedea apoi un bărbat care părea mort şi zăcea la pământ, cu o armă lângă el. FSB a spus că dispozitivul improvizat era realizat cu un exploziv din plastic fabricat în Marea Britanie şi avea un detonator fabricat în SUA.
Citând surse anonime, presa rusă a raportat că numele bărbatului este Nikolai Alekseev, un activist de 49 de ani din Belarus, care a participat la protestele opoziţiei din această ţară în 2020.
Russian security officers showed how they killed Belarusian Nikolai Alekseev
— NEXTA (@nexta_tv) March 7, 2024
The punishers said that the Belarusian allegedly collected and transmitted data on the objects of transport infrastructure and executive authorities of the region, as well as was a member of the "Kastuś… pic.twitter.com/eGgJfvNRla